Σύνδεσμος Ελληνικών Γυμναστικών Αθλητικών Σωματείων

Ο Σύνδεσμος Ελληνικών Γυμναστικών Αθλητικών Σωματείων (Σ.Ε.Γ.Α.Σ.) είναι η Ελληνική Ομοσπονδία Κλασικού Αθλητισμού (Στίβου). Ιδρύθηκε το 1897 με την επωνυμία «Σύνδεσμος Ελληνικών Αθλητικών Γυμναστικών Σωματείων» (Σ.Ε.Α.Γ.Σ.).  

Ιδρύθηκε επί βασιλείας Γεωργίου του Α΄ το 1897, πριν από την έναρξη του Ελληνοτουρκικού πολέμου του 1897, ως αναγκαιότητα πληρέστερης οργάνωσης των τότε ελληνικών αθλητικών σωματείων, μετά τους Α΄ Ολυμπιακούς Αγώνες που τελέστηκαν στην Αθήνα το προηγούμενο έτος. Ως αθλητικός ηγετικός φορέας 28 αρχικά σωματείων ο Σ.Ε.Γ.Α.Σ. συνέδεσε την ιστορία του με την ιστορία του ελληνικού αθλητισμού της νεότερης εποχής. Σήμερα αριθμεί 500 αθλητικά σωματεία και περίπου 30.000 αθλητές και αθλήτριες.

Είναι η πρώτη Ομοσπονδία που ιδρύθηκε στην Ελλάδα και καλλιέργησε από την ίδρυσή του και για πολλές δεκαετίες, όλα τα αθλήματα (ποδόσφαιρο, καλαθοσφαίριση, πετοσφαίριση, χειροσφαίριση, κολύμβηση, αντισφαίριση, ξιφασκία, ποδηλασία, γυμναστική, πάλη, πυγμαχία, ιππασία, σκοποβολή, τζούντο, κ.α.) που στη συνέχεια απέκτησαν ανεξάρτητες ομοσπονδίες. Σημειωτέο ότι στον Σ.Ε.Γ.Α.Σ. ανήκαν και οι κυπριακοί γυμναστικοί σύλλογοι κατά τη διάρκεια της Αγγλοκρατίας του νησιού καθώς και αρκετά χρόνια μετά μέχρι το 1983.

 Ιστορία 
Η ίδρυση της Ομοσπονδίας ήρθε ως συνέχεια και ανάγκη για την καλύτερη οργάνωση του αθλητισμού. Πριν τους Α΄ Ολυμπιακούς Αγώνες της Αθήνας, ήδη είχαν γίνει τέσσερις Ζάππειες Ολυμπιάδες. Μέσα από αυτές φάνηκε η ανάγκη για την πιο οργανωμένη προετοιμασία των αθλητών αλλά και των αγώνων. Η αναβίωση, η ανάθεση και η επιτυχημένη τέλεση στην Αθήνα των Α΄ Ολυμπιακών Αγώνων είχε ως αποτέλεσμα όλο και περισσότεροι να θέλουν να γυμνάζονται, να γίνονται όλο και περισσότεροι τοπικοί αγώνες σε διάφορα μέρη της χώρας, με αποτέλεσμα να ιδρυθούν νέοι σύλλογοι (37 εκείνη την εποχή) για να καλύψουν τις ανάγκες.

Ο Πανελλήνιος Γυμναστικός Σύλλογος και ο Παναχαϊκός Γυμναστικός Σύλλογος ήταν τα σωματεία που πρωτοστάτησαν στην προσπάθεια για την ίδρυσή του και καλύτερη οργάνωση του αθλητισμού. Όλα άρχισαν το 1895 κατά την διάρκεια διασυλλογικών αγώνων στην Πάτρα ανάμεσα στον Παναχαϊκό, τον Πανελλήνιο, τον Παναιτωλικό Μεσολογγίου, του Εθνικού Γυμναστικού Συλλόγου και στη Γυμναστική Εταιρία Πατρών, προτάθηκε από τους δυο πρώτους η ένωση όλων των συλλόγων σε μία ομοσπονδίαΑθλητική Ηχώ 15 Φεβρουαρίου 1951. Στις 25 Οκτωβρίου 1896 ο Πανελλήνιος Γ.Σ. έστειλε σε όλους τους συλλόγους της εποχής εγκύκλιο που τους καλούσε σε συνέδριο στις 11–15 και 17 Ιανουαρίου 1897 με θέμα την Ίδρυση συνδέσμου, τη ψήφιση καταστατικού και εκλογές. 

Οι απαντήσεις που έφταναν στην πρόσκληση του Πανελληνίου Γ.Σ. ήταν θετικές. Πραγματικά στις 11 Ιανουαρίου 1897 ημέρα Σάββατο και ώρα 14:00 στην πρώτη συγκέντρωση στο γυμναστήριο του Πανελληνίου Γ.Σ. ήταν παρόντες και διαπιστεύτηκαν 28 σύλλογοι. Αξιοσημείωτο είναι ότι μεταξύ των συλλόγων αυτών ήταν και σύλλογοι εκτός Ελλάδος όπως ο Γ.Σ. «τα Παγκύπρια» Λευκωσίας, ο Γ.Σ. «τα Ολύμπια» Λεμεσού και το Γυμνάσιον Σμύρνης (πρόδρομος του Γ.Σ. Πανιωνίου Σμύρνης). Από την άλλη μέρα Κυριακή 12 και μέχρι στις 15 Ιανουαρίου 1897 συνήλθε επίσημα το συνέδριο στην αίθουσα του φιλολογικού συλλόγου «Παρνασσός» και αποφασίστηκε η ίδρυση του Σ.Ε.Α.Γ.Σ. και το καταστατικό του. Η απόφαση δημοσιεύθηκε στις 27 Φεβρουαρίου 1897 στην εφημερίδα της Κυβέρνησης.

Το 1928 ο Σ.Ε.Α.Γ.Σ. μετονομάστηκε σε «Σύνδεσμος Ελληνικών Γυμναστικών Αθλητικών Σωματείων» (Σ.Ε.Γ.Α.Σ.). Ο Σ.Ε.Γ.Α.Σ. καθιέρωσε την πρώτη διαβαλκανική αθλητική συνάντηση μεταξύ εθνικών ομάδων το 1928 με τους Βαλκανικούς αγώνες. Το 1934 προκηρύσσει τους 1ους Μεσογειακούς αγώνες στίβου, οι οποίοι δεν διεξήχθησαν και το 1935 βραβεύεται από τη ΔΟΕ με το Ολυμπιακό Κύπελλο, για τις υπηρεσίες που προσφέρει στον αθλητισμό, στη διάδοση της Ολυμπιακής ιδέας, για τις διοργανώσεις διεθνών και μη αγώνων, τη συμμετοχή του σε αγώνες και ότι ήταν ο ιδρυτής των Βαλκανικών και Μεσογειακών αγώνων. Δεν είναι η μόνη αναγνώριση και βράβευση του Σ.Ε.Γ.Α.Σ. για την προσφορά του. Έχει βραβευθεί από Εθνικούς και Διεθνείς Αθλητικούς φορείς (Βασιλείς, Προέδρους της Δημοκρατίας, Πρωθυπουργούς, Ακαδημία, Δήμους, Δ.Ο.Ε., IAAF κ.λπ.).

Ανέδειξε Ολυμπιονίκες, Πρωταθλητές Ευρώπης Παγκόσμιους Πρωταθλητές αθλητές που κατέρριψαν παγκόσμια ρεκόρ και πολλούς άλλους που πρωταγωνίστησαν και πρωταγωνιστούν σε παγκόσμιο και ευρωπαϊκό επίπεδο.

Διεκδίκησε, ανέλαβε και οργάνωσε μια σειρά από κορυφαίους διεθνείς αγώνες όπως, το 6ο Παγκόσμιο Πρωτάθλημα «Αθήνα 1997», τους Πανευρωπαϊκούς 1969 και 1982, τους Πανευρωπαϊκούς κλειστού στίβου 1985, το Παγκόσμιο Ε/Ν 1986, τον Τελικό Γκραν Πρι 1990, τους Μεσογειακούς 1991, το παγκόσμιο σκυταλοδρομιών 1994, το παγκόσμιο κύπελλο μαραθωνίου 1995, σειρά Βαλκανικών, Μπρούνο Τζάουλι και άλλων αγώνων.

 Υπαγωγή 
Ο Σ.Ε.Γ.Α.Σ. μαζί με άλλες ελληνικές αθλητικές ομοσπονδίες υπάγεται διοικητικά στη Γενική Γραμματεία Αθλητισμού, ενώ αποτελεί μέλος της Διεθνούς Αθλητικής Ομοσπονδίας.

 Πρόεδροι 
Πρόεδροι του Σ.Ε.Γ.Α.Σ.ΘήτειαΠρόεδρος 1897 - 1905Σπ. Λάμπρος 1906 - 1909Α. Ραγκαβής 1910 - 1911Α. Παναγιωτόπουλος 1912 - 1913Π. ΚαλλιγάςΟ Π. Καλλιγάς δεν αποδέχτηκε την εκλογή του και ο Σ.Ε.Γ.Α.Σ. λειτούργησε με αντιπροέδρους, τους Β. Αντωνόπουλο, Μ. Μίνδλερ και Ν. Νεγρεπόντη1914 - 1926Μ.Μίνδλερ 1927 - 1928Ν. Αθανασιάδης 1929 - 1930Μ. Ρινόπουλος 1930 - 1931Ι. Κετσέας 1932 - 1945Μ. Ρινόπουλος 1946 - 1967Απ. Νικολαΐδης  1968 - 1972Ε. Μοιρόπουλος* 1973 - 1974Α. Κουνάδης* 1974 - 1975Γ. Ρεδιάδης 12/1975 - 9/1982Γ. Μαρσέλλος 1982 - 1/1984Ηλ. Μισαηλίδης 1984 - 2/1984Φρ. Σερπιέρης 1984 - 8/1987Γ. Κατσιμπάρδης1987 - 5/1997Στρ. Μολυβάς 6/1997 - 2012 Β. Σεβαστής 9/2012 - 3/2021Κώστας Παναγόπουλος4/2021 - σήμεραΣοφία Σακοράφα* 
Ήταν διορισμένοι
 Γενικοί Γραμματείς 
Γενικοί Γραμματείς του Σ.Ε.Γ.Α.Σ.    ΘήτειαΓενικός Γραμματέας 1897 - 1905Π. Καλλιγάς 1906 - 1907Ν. Αθανασιάδης 1908 - 1916Μ. Ρινόπουλος 1917 - 1918Ν. Πρωτόπουλος 1919 - 1920Α. Σαράτσογλου 1921 - 1922Μ. Ρινόπουλος 1923 - 1926Σ. Βούρος 1927 - 1931Γ. Κίτσος1932 - 1945Απ. Νικολαΐδης 1946 - 1967Δ. Ξηρουχάκης 1968 - 1972Ν. Παπαρέσκος* 1973 - 1974Αγγ. Κοκκώνης* 1974 - 1975Γ. Τουμπουλίδης* 1975 - 1976Σ. Πισαλάς 1976 - 1979Ευαγ. Μιχαήλ 1979 - 1983Ελ. Αναγνωστάκης 1984 - 1989Ι. Σκορδιλής 1989 - 5/1995Κ. Γραμματικόπουλος 1995 - 5/1997Ευάγγελος Δάρρας 6/1997 - 9/2000Ευαγγελία Παπαποστόλου 9/2000 - 9/2004Μιχάλης 
Ξεκαλάκης9/2004 - 11/2005Γεώργιος Χαλκίδης 11/2005 - 9/2012Αθανάσιος Βογιατζής  9/2012 - 3/2021Βασίλης Σεβαστής4/2021 - σήμεραΑθανάσιος Χασκής, Γιώργος Γιατρρουδάκης* Ήταν διορισμένοι

 Παραπομπές 

 Εξωτερικοί σύνδεσμοι 



Κατηγορία:Ελληνικές Αθλητικές Ομοσπονδίες
Κατηγορία:Στίβος στην Ελλάδα